Predkladacia správa

	Na vykonanie §  5  ods.  2  zákona   č. .../2009 Z. z. o  štátnom rozpočte na rok 2010,   ako aj na vykonanie § 131 ods. 3 zákona č. 315/2001 Z. z. o Hasičskom a záchrannom zbore vypracovalo Ministerstvo vnútra Slovenskej republiky návrh nariadenia vlády Slovenskej republiky o ustanovení stupnice platových taríf príslušníkov Hasičského a záchranného zboru a príslušníkov Horskej záchrannej služby. 
 
	Predkladaným návrhom nariadenia vlády sa navrhuje zvýšiť stupnicu platových taríf príslušníkov Hasičského a záchranného zboru a príslušníkov Horskej záchrannej služby  s účinnosťou od 1. januára 2010 o 1 %.
 
	Dopad zvýšenia stupnice platových taríf príslušníkov Hasičského a záchranného zboru a príslušníkov Horskej záchrannej služby od 1. januára 2010 na výdavkovú časť štátneho rozpočtu v rokoch 2010 a 2011 pri plánovanom počte 4 296 príslušníkov Hasičského                   a  záchranného zboru a 118 príslušníkov Horskej záchrannej služby je uvedený v doložke o posúdení vplyvov.    
 
	Predkladaný návrh nariadenia vlády nemá dopad na rozpočty miest a  obcí                       a ani na rozpočty vyšších územných celkov. 
 
	Návrh nariadenia vlády je v súlade s Ústavou Slovenskej republiky a so zákonmi,             na ktorých vykonanie sa vydáva.

	Návrh bol predmetom riadneho pripomienkového konania, ktorého vyhodnotenie               je uvedené v samostatnej časti materiálu a na rokovanie Legislatívnej rady vlády Slovenskej republiky sa predkladá bez rozporov.